钦定古今图书集成/明伦汇编/宫闱典/第097卷 > 《临海公主墓志铭》齐·谢脁
## 钦定古今图书集成/明伦汇编/宫闱典/第097卷 > 《临海公主墓志铭》齐·谢脁

长发其祥，瑶台乃构，元鸟归飞，北音斯奏，“聿来徐土，
祯符爰授，帝体灵柯，秾华以秀，饰馆东鲁，言归景族，
有教公宫，无系车服，既肃簪珥，亦崇汤沐，率礼衡门，
降情云屋，彼月斯望，在钓维缗，瞻须配景，望烛齐神”，
霾华崑岫，灭采上春，慈缠云陛，悲动外姻，郁彼崇芒，
眷然城辇，辎翟按辔，龙旒徐转。